**Hoe om vir BTW te registreer op eFiling**

**Volg die maklike stappe hieronder om vir BTW op eFiling te registreer:**

**Stap 1**

Teken aan op jou eFilingprofiel

**Stap 2**

Navigeer na die *SARS Registered Details* funksie:

* Op die individuele profiel, klik op *Home* om die *SARS Registered Details* funksie op die linkerkanste kieslys te vind.
* Op die belastingpraktisyn en maatskappye eFiling profiel, is die *SARS Registered Details* funksie onder die *Organisations*-kieslys.

**Stap 3**

Kies *Maintain SARS Registered Details* op die linkerkanste kieslys.

**Stap 4**

Die *Maintain SARS Registered Details* skerm sal vertoon. Klik *I Agree* om te bevestig dat jy gemagtig is om instandhoudingsfunksies van die geregistreerde besonderhede van die maatskappy of individu uit te voer.

**Stap 5**

Klik op *VAT* onder *My Tax Products* > *Revenue* op die linkerkanste kieslys.

**Step 6**

Kies *Add New Product Registration* om nuwe of bykomende BTW-takregistrasies by te voeg.

**Step 7**

Die RAV01-vorm sal oopmaak met die BTW-afdeling.

Vir nuwe BTW-registrasies, moet die BTW-aanspreeklikheidsdatum nie vir meer as ses maande teruggedateer wees vanaf vandag se datum nie. Sou die aanspreeklikheidsdatum ses maande oorskry, sal jy vereis wees om 'n SARS-tak te besoek met stawende dokumente soos finansiële state, ondertekende kontrakte of fakture uitgereik (vereiste stawende dokumente) om verdere terugdatering te versoek.

Vir bestaande BTW-registrasies, word geen terugdatering van die BTW-aanspreeklikheidsdatum toegelaat deur die eFiling-kanaal nie. Jou word vereis om 'n SARS-tak te besoek met die nodige stawende dokumente om 'n aanpassing tot die BTW-aanspreeklikheidsdatum te versoek.

Vir vrywillige nuwe BTW-registrasies, word die terugdatering van die aanspreeklikheidsdatum nie toegelaat nie en die sal die stelsel die datum as vandag se datum stel. Waar jy BTW gehef het voor registrasie, kan jy terugdatering versoek deur 'n SARS-tak te besoek met die nodige stawende dokumente om die terugdatering van die BTW-aanspreeklikheidsdatum te bewys. 'n Waarskuwingsboodskap sal vertoon indien die aanspreeklikheidsdatum foutief ingesleutel is, met instruksie om 'n SARS-tak te besoek met die nodige dokumente.

**Neem asseblief kennis:** Die BTW-aanspreeklikheidsdatum mag nie voor 1 September 1991 wees nie, en mag ook nie meer as drie maande in die toekoms wees nie.

[**Stap 8**](https://www.sars.gov.za/vat-reg-02-g01-guide-for-completion-of-vat-application-external-guide/)

Wanneer jy die onderneming se bedrywigheidskode kies, sal die *VAT Business Activity* boksie vertoon om die opsie te kies wat op jou onderneming van toepassing is. Die kodes kan verkry word van die *VAT-Reg-02-G01 - Guide for Completion of the VAT Application*, asook die *VAT403 - Vendors and Employers: Trade Classification Guide.*

**Neem asseblief kennis:** As deel van die nuwe bepalings gebaseer op wetgewende veranderinge ten opsigte van vrywillige registrasies, stel hierdie afdeling aansoekers, wat nog nie die R50 000 belasbare leweringe oorskry het nie, in staat om voort te gaan met registrasie indien die toepaslike stawende dokumente, gebaseer op die ondernemingsbedrywighede aangetoon, verskaf of ingedien kan word gedurende die onderhoud.

**Stap 9**

Wanneer jy die onderneming se bedrywigheidskode gekies het, sal die boerderybedrywigheidskodes vertoon en kan jy die afdelingskodes kies wat op jou bedrywigheid van toepassing is.

**Neem asseblief kennis:** Indien jy 'n ander bedrywigheidskode kies nadat jy die afdelings vir dieseltoegewings ontvang het, sal jy die volgende foutboodskap ontvang: 'Mark here if you derive farming income in addition to your main business activity income. If you select this indicator, the "Farming Activity Code" field will be mandatory'.

**Stap 10**

Indien jou antwoord op die vraag 'Taxable supply exceeded R50 000 in die preceding 12 months' ja is, moet die som van standaardkoers leweransies en nulkoers leweransies meer as R50 000 wees. Indien jy nee geantwoord het op die vraag 'Taxable supplies exceeded R50 000 in the preceding 12 months', moet die vraag oor verwagte belasbare leweransies 'ja' wees, en indien jy 'ja' geantwoord het oor die feit dat jy nog nie hierdie bedrag oorskry het nie, is jy vereis om aan te dui wanneer en hoe jy verwag om die R50 000 belasbare omset te bereik. Hierdie vrae is verpligtend en jy sal nie kan voortgaan indien dit nie voltooi is nie.

**Onmiddelike allokering van 'n nuwe BTW-verwysingsnommer met aansoek**

SARS sal onmiddelik 'n BTW-verwysingsnommer uitreik aan enige persoon wat 'n aansoek om registrasie deur eFiling of 'n SARS-tak ingedien het, solank geen risiko geidentifiseer is nie. Die voorgeskrewe stawende dokumente kan ingedien word deur eFiling, die aanlynnavraestelsel op die SARS-webtuiste of by 'n SARS-tak (laasgenoemde slegs per afspraak). Verwys na die opgedateerde gids vir meer inligting.

**BTW-ondernemers kan ook 'n BTW kennisgewing van registrasie versoek en verkry deur eFiling.**

Volg hierdie maklike stappe:

**Stap 1**

Besoek www.sars.gov.za.

**Stap 2**

Gaan na die *Organisations* hoofkieslys

**Stap 3**

Klik *SARS Registered Details* op die kantkieslys

**Stap 4**

Kies *Notice of Registrations*

**Stap 5**

Kies *VAT*.